Fremragende kundeservice! Jeg bestilte fredag et sæt termotøj til afhentning. Få øjeblikke senere får jeg en mail om, at termotøjet kan afhentes. Jeg kommer hjem med tøjet og får prøvet det på min dreng, men det viser sig desværre at være for stort. Jeg kontakter derfor Just-Kids og spørger, om de kan skaffe sættet i et nummer mindre. De svarer lynhurtigt tilbage, at de desværre kun har jakken i den størrelse, vi skal bruge, men at en anden webshop har bukserne i rette størrelse. Og så linker de direkte til bukserne på en helt anden webshop. Jeg fik straks bestilt bukserne fra anden webshop og fik lov i weekenden at komme tilbage med det hele termosæt og bytte til den rigtige størrelse jakke. Dét er seriøst vanvittigt god service! Vi vender med garanti tilbage.. Butikker som disse skal virkelig støttes!